 Safaarada Soomaaliya ee Libya, iyo Heyadaha IOM, iyo UNHCR ayaa la tacaalayo sidii ay caawimaad u heli lahaayeen dadka ka soo badbaado magafayaasha iyo kuwa kudhibaateysan Magaalooyinka Bin- Walid iyo Caasimada Libya, dadkaasi oo lagu qiyaasay in ku dhaw 5,000 in kastoo aan laheyn tiro koob sax ah, Madaxweynaha Soomaaliya ayaa muddo afar cisho kahore u diray Libya wafdi ka kooban Safiirka Soomaaliya u fadhiya Libya, Cali Saciid Fiqi, Ergiga Xukuumada Soomaaliya u qaabilsan illaalinta Xuquuqda Tahriibayaasha Maryan Yaasiin Xaaji, iyo gudoomiyaha Gudiga Axmed Daahir Nuur, wafdigani waxa ay la kulmeen Xubno ka tirsan dowlada Libya, IOM, UNHCR iyo Safaarada Libya waxa ay kala hadleen dhibaatooyinka Soomaalida ay u geystaan raga magafayaasha ah iyo sidii Soomaalida Libya ku nool ay caawimaad u heli lahaayeen si wadanka loogu celiyo ama meeshooda loogu abuuro fursado shaqo. 